En 55-årig mand blev torsdag aften omkring klokken 18.00 overfaldet, da han var ude at gå med sin hund i Aalborg Øst. Overfaldet skete tæt på parkeringspladsen ved Fyrkildevej. Manden luftede sin sorte labrador, da han mødte to mænd, der gik med en schæferhund. Mændene knuste en flaske bag ham, passede ham op og gav ham et knytnæveslag i ansigtet, hvorefter de forsvandt. Politiet efterlyser nu vidner, der kan have set eller kender til de to mænd. Den mand der slog, beskrives som dansk af udseende, 30 år gammel, 180 cm høj, kraftig af bygning, med plysset lyst hår og han havde en mørk dynejakke på. Den anden mand er ca 40 år, 180 cm høj, tynd med mørkblond bølget halvlangt hår, et tyndt fuldskæg, og han bar en mørk jakke og mørke busker. Oplysninger i sagen skal gives til politiet på 1-1-4.

Referat:
Nordjyllands Politi efterlyder to mænd, der torsdag aften overfaldt en mand, der var ude for at lufte sin hund.